gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4368, del 30-10-2002 (2002/11144)

Notificació de l'acord d'iniciació de l'expedient 51/520/02, a Residència 3ª Edat el Pinar.
-------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11566


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient 51/520/02, a Residència 3ª Edat el Pinar. [2002/X11657]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26.11.1992, BOE de 27.11.1992).
  
Contra este acord, que no exhaureix la via administrativa, es poden presentar al·legacions, en el termini de deu dies hàbils des de l'endemà de la data de la publicació en este Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46299 València, o de la manera que preveu l'article 38.4 de la Llei 30/1992 (BOE de 27.11.1992). També s'adverteix que, segons el contingut de l'article 20.6 del Reial Decret 1398/1993 (BOE de 04.08.1993), la publicació d'este edicte interromp el termini de tramitació del procediment.
  
València, 15 d'octubre de 2002.- El director territorial: Daniel Pablo Comeche.
  
Persona interessada: Residència de la 3ª Edat el Pinar.
  
Últim domicili conegut: Mont Carmel, s/n, Urbanització el Pinar
  
Població: Picassent.
  
Expedient: 51/520/02
  
Fase: acord d'iniciació.
  
Infracció: absència d'autorització sanitària i deficiències higièniques sanitàries.
  
Preceptes infringits: article 5.2 del Reial Decret 3484/2000, de 29 de desembre, pel qual s'estableixen les normes d'higiene per l'elaboració, distribució i comerç de menjars preparats (BOE núm. 11, de 12.01.2001), i Capítol VII.1 i Capítol II.1.d) Annex del Reial Decret 2.207/1995, de 28 de desembre (BOE de 27.02) sobre normes d'higiene dels productes alimentaris, en relació amb l'article 2.1.1 del Reial Decret 1.945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.1 de la Llei 14/1986, de 25 d'abril, General de Sanitat (BOE de 29.04.1986).
  
Sanció a què pot donar lloc: 540 euros.
Diari Oficial de la Generalitat Valenciana


Sumari del DOGV 4303, del 30-07-2002 (2002/8370)

RESOLUCIÓ de 20 de maig de 2002, de la Conselleria d'Economia, Hisenda i Ocupació, per la qual s'autoritza determinada generació de crèdits que afecta la Conselleria de Medi Ambient per import de tres-cents vint-i-tres mil cinc-cents vint-i-set euros i quaranta-set cèntims (323.527,47 euros). 14.005/02-102.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/8370


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 20 de maig de 2002, de la Conselleria d'Economia, Hisenda i Ocupació, per la qual s'autoritza determinada generació de crèdits que afecta la Conselleria de Medi Ambient per import de tres-cents vint-i-tres mil cinc-cents vint-i-set euros i quaranta-set cèntims (323.527,47 euros). 14.005/02-102. [2002/8370]
  
En compliment del conveni marc entre l'empresa Ecoembalajes España SA i la Conselleria de Medi Ambient, l'objecte del qual constitueix la col·laboració en campanyes de comunicació per a la difusió i sensibilització ciutadana de la recollida selectiva d'envasos, l'empresa mencionada aporta el pagament corresponent a la realització de dues campanyes, una en l'àrea d'influència de la planta d'Alzira i l'altra en la zona de València. Per a finançar les actuacions en el marc del conveni mencionat, es proposa la generació de crèdit en el capítol II del programa pressupostari 442.50, Qualitat Ambiental, per import de 323.527,47 euros.
  
En conseqüència, i en virtut del que disposen els articles 18 i 20 de la Llei 10/2001 de la Generalitat Valenciana per a l'exercici 2002, resolc
  
Primer
  
S'autoritza l'increment del pressupost d'ingressos en l'aplicació pressupostària 470.00 "Transferències corrents. D'empreses privades", per import de 323.527,47 euros.
  
Segon
  
S'autoritza la generació de crèdit en l'aplicació pressupostària 41.04.994.31.4 per import de 323.527,47 euros.
  
València, 20 de maig de 2002.- El conseller: Vicente Rambla Momplet.
Diari Oficial de la Generalitat Valenciana


Sumari del DOGV 4303, del 30-07-2002 (2002/8147)

Informació pública de la suspensió cautelar de llicències per a la instal·lació d'antenes de telefonia a tot el terme municipal.
--------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8147


Organisme emissor
:   Ajuntament de Rafelguaraf

Tipus de document
:   Anunci

Informació pública de la suspensió cautelar de llicències per a la instal·lació d'antenes de telefonia a tot el terme municipal. [2002/Q8147]
  
De conformitat amb el que establix l'article 57 de la Llei 6/1999, de 15 de novembre, de la Generalitat Valenciana, Reguladora de l'Activitat Urbanística, el Ple de l'Ajuntament ha acordat, en sessió de 25 de juny de 2002, suspendre l'atorgament de llicències per a la instal·lació d'antenes de telefonia a tot el terme municipal, a fi que s'incloga la regulació d'este ús al Pla General d'Ordenació actualment en elaboració.
  
Contra l'acord expressat s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.
  
Així mateix, s'hi podrà interposar prèviament i potestativa un recurs de reposició davant d'este ajuntament en el termini d'un mes, en este cas no s'hi podrà interposar el recurs contenciós administratiu fins que el de reposició es resolga expressament o s'hi haja produït la desestimació presumpta.
  
No obstant això, també es podrà utilitzar qualsevol altre que s'estime procedent.
Diari Oficial de la Generalitat Valenciana


Sumari del DOGV 4262, del 03-06-2002 (2002/5834)

Informació pública de l'alternativa tècnica del programa per al desenvolupament de l'actuació integrada de la unitat d'execució carrer de Jumilla de les Normes Subsidiàries de Novelda.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4262

Data del DOGV
:   03-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5834


Organisme emissor
:   Ajuntament de Novelda

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució carrer de Jumilla de les Normes Subsidiàries de Novelda. [2002/M5834]
  
Per Decret de data 15 d'abril de 2002, l'alcaldessa presidenta de l'Ajuntament de Novelda ha resolt obrir un període d'informació pública de 20 dies comptats a partir del dia següent a la publicació d'este edicte al Diari Oficial de la Generalitat Valenciana de la documentació de la proposta d'alternativa tècnica del programa per al desenvolupament de l'actuació integrada de la unitat d'execució carrer de Jumilla de les Normes Subsidiàries de Novelda, promoguda per la mercantil Moymo Procons, SL.
  
Dita alternativa s'acompanya d'avantprojecte d'urbanització.
  
La documentació esmentada estarà a la vista durant l'expressat període d'exposició pública a les dependències d'Urbanisme de l'Ajuntament de Novelda.
  
Es fa l'expressa advertència que dins del termini de 20 dies comptats des de la publicació de l'edicte al Diari Oficial de la Generalitat Valenciana, qualsevol persona podrà consultar la documentació de la proposta de programa i formular al·legacions, proposicions juridicoeconòmiques en competència i alternatives tècniques, d'acord amb allò disposat a l'article 46 de la Llei Reguladora de l'Activitat Urbanística.
  
Les proposicions juridicoeconòmiques es presentaran al Registre General de l'Ajuntament, en plica tancada, dins dels cinc dies hàbils següents des del venciment del termini anterior.
  
L'acte d'obertura de pliques se celebrarà a l'Ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions podran ser objecte de consulta i al·legació abans de l'aprovació del programa.
  
Finalment, el present complix la funció de notificació per edictes, d'acord amb allò disposat a l'article 59.4 de la Llei 30/1992, respecte dels propietaris de parcel·les, la titularitat o domicili dels quals, a efectes de notificació, es desconeixen. A continuació, s'indiquen els titulars cadastrals afectats per l'actuació, el domicili fiscal del quals no consta correctament al procediment. Es referixen a continuació les dades conegudes:
Diari Oficial de la Generalitat Valenciana


Sumari del DOGV 4367, del 29-10-2002 (2002/11600)

Notificació a Rosa María Martín Núñez. Expedient número I-1037/2000.
--------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11458


Organisme emissor
:   Institut Valencià de la Joventut

Tipus de document
:   Anunci

Notificació a Rosa María Martín Núñez. Expedient número I-1037/2000. [2002/F11299]
  
Davant de la impossibilitat d'efectuar directament la notificació de la revocació de l'ajuda concedida per la Resolució de 14 de maig de 2001 per al lloguer d'habitatges per jóvens i per parelles de jóvens, d'acord amb el que disposa l'Orde d'1 de setembre de 2000 de la Conselleria de Benestar Social (DOGV núm. 3.838, de 18 de setembre de 2000), cosa que s'ha intentat sense cap resultat, i en compliment del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es procedeix a publicar la següent notificació a la persona que tot seguit s'indica:
  
- Martín Núñez, Rosa María
  
Av. Portugal. Pleymon Fiesta, 4-bloc 6-12, 03306 Benidorm
  
Expedient: I-1037/2000
  
Motiu: Revocació ajuda
  
Contingut de la notificació: revocació de l'ajuda concedida per la Resolució de 14 de maig de 2001 per al lloguer d'habitatge per jóvens i per parelles de jóvens.
  
Per tal de conéixer el contingut íntegre de la notificació haurà de comparéixer a l'Institut Valencià de la Joventut, Servici de Gestió i Planificació de Programes, al carrer de l'Hospital, 2, 2a, de València, en el termini de 10 dies hàbils comptadors a partir del sendemà de la publicació del present edicte.
  
Contra dita resolució, que posa fi a la via administrativa, es podrà interposar potestativament recurs de reposició davant del director general de l'Institut Valencià de la Joventut, en el termini d'un mes comptador a partir del sendemà de la seua publicació en el Diari Oficial de la Generalitat Valenciana, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del sendemà de la publicació d'este edicte. Tot això, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 4284, del 03-07-2002 (2002/7217)

Informació pública de la modificació puntual número 2 del Pla General d'Ordenació Urbana del Camp de Mirra i l'estudi d'impacte ambiental.
------------------------------------------------------------------------------------------------------------------------------------------

### Dades del document

Número de DOGV
:   4284

Data del DOGV
:   03-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7217


Organisme emissor
:   Ajuntament del Camp de Mirra

Tipus de document
:   Anunci

Informació pública de la modificació puntual número 2 del Pla General d'Ordenació Urbana del Camp de Mirra i l'estudi d'impacte ambiental. [2002/Q7217]
  
Elaborada i redactada la modificació número 2 del Pla General d'Ordenació Urbana del Camp de Mirra i l'estudi d'impacte ambiental que incorpora el document, se sotmeten a informació pública pel termini d'un mes, comptador a partir de la inserció d'este anunci en el Diari Oficial de la Generalitat Valenciana, durant el qual qualsevol persona física o jurídica els podrà examinar a la Secretaria de l'ajuntament en horari d'oficina, per a formular les al·legacions i observacions que estime pertinents.
  
Se suspén l'atorgament de llicències en aquelles àrees en les quals les noves determinacions de la modificació número 2 del Pla General suposen una modificació del règim urbanístic vigent en elles.
Diari Oficial de la Generalitat Valenciana


Sumari del DOGV 4281, del 28-06-2002 (2002/6592)

Concurs número CNMY02/04/30. Servici de neteja de l'edifici del Laboratori Agroalimentari de Burjassot.
-------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/6592


Data del document
:   12-06-2002

Organisme emissor
:   Conselleria d'Agricultura, Pesca i Alimentació

Tipus de document
:   Concurs

Anàlisi jurídica

 Descriptors 

:   * Burjassot
    * adjudicació de contracte administratiu
    * contracte de serveis

Concurs número CNMY02/04/30. Servici de neteja de l'edifici del Laboratori Agroalimentari de Burjassot. [2002/6592]
  
1. Entitat adjudicadora.
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servici de Gestió Administrativa
  
c) Número d'expedient: CNMY02/04/30
  
2. Objecte del contracte:
  
a) Tipus de contracte: servici
  
b) Descripció de l'objecte: servici de neteja de l'edifici del Laboratori Agroalimentari de Burjassot
  
c) Diari oficial i data de publicació de l'anunci de licitació: Diari Oficial de la Generalitat Valenciana de 25.04.2002
  
3. Tramitació, procediment i forma d'adjudicació:
  
a) Tramitació: ordinària
  
b) Procediment: obert
  
c) Forma: concurs
  
4. Pressupost de base de licitació:
  
Import total: 116.900,16 euros (35.706.535 PTA)
  
5. Adjudicació:
  
a) Data: 04.06.2002
  
b) Contractista: Grumen's Iberia SL
  
c) Nacionalitat: espanyola
  
d) Import d'adjudicació: 94.414,46 euros (25.353.123 PTA)
Diari Oficial de la Generalitat Valenciana


Sumari del DOGV 4292, del 15-07-2002 (2002/7753)

Recurs contenciós administratiu número 2/544/2002. Notificació i citació a termini.
-----------------------------------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/7753


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 2/544/2002. Notificació i citació a termini. [2002/Q7753]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat la tramesa del expedient administratiu relatiu a l'elaboració de l'Orde de 7 de gener de 2002, de la Conselleria de Justícia i Administracions Públiques, per la qual es regula la millora d'ocupació com a sistema de provisió temporal de llocs de treball de l'administració del Govern Valencià.
  
Contra l'esmentada disposició, ha sigut interposat el recurs contenciós administratiu següent:
  
Recurrent: Amparo Aliaga Valero.
  
Tercers afectats: pluralitat indeterminada de persones a qui puga ser d'aplicació dita norma.
  
Referència del tribunal: recurs número 2/544/2002.
  
De conformitat amb l'article 49 de la Llei 29/1998, Reguladora de la Jurisdicció Contenciosa Administrativa, i de l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, se citen les persones indeterminades que pogueren ser interessades en el procediment, perquè puguen personar-se com a demandats en el termini de nou dies, sense perjuí de la possible personació fins al moment en què haguera de donar-se trasllat per a contestar a la demanda, segons disposa l'article 49.4 de la citada Llei 29/1998.
  
No obstant això, es fa constar que la Generalitat Valenciana, representada per lletrat, es persona en el procediment en defensa del manteniment de la disposició recorreguda.
Diari Oficial de la Generalitat Valenciana


Sumari del DOGV 4292, del 15-07-2002 (2002/7524)

Actuacions de juí de cognició número 611/2000. Notificació i citació a termini.
-------------------------------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/7524


Organisme emissor
:   Jutjat de Primera Instància Número 19 de València

Tipus de document
:   Anunci

Actuacions de juí de cognició número 611/2000. Notificació i citació a termini. [2002/Q7524]
  
Juan José Tomás Porter, secretari del Jutjat de Primera Instància número 19 de València, faig saber:
  
Que en este jutjat i al número 611/2000, se siguixen actuacions de juí de cognició a instància del Banco de Santander Central Hispano, SA, representat pel procurador Daniel Campos Canet, contra el senyor Juan José Garrofé Álvarez, l'últim domicili conegut del qual és a València, carrer del Poeta Iranzo Simón, número 5, i en reclamació de quantitat.
  
Valga el present edicte de citació a termini perquè comparega en actuacions en el termini improrrogable de sis dies, si no ho fa així se'l declararà en rebel·lia.
Diari Oficial de la Generalitat Valenciana


Sumari del DOGV 4239, del 30-04-2002 (2002/4189)

RESOLUCIÓ de 16 d'abril de 2002, de la Direcció General de Justícia de la Conselleria de Justícia i Administracions Públiques, per la qual s'adjudiquen destinacions als metges forenses aprovats en les proves selectives convocades per Resolució de 26 de novembre de 1999.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/4189


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 16 d'abril de 2002, de la Direcció General de Justícia de la Conselleria de Justícia i Administracions Públiques, per la qual s'adjudiquen destinacions als metges forenses aprovats en les proves selectives convocades per Resolució de 26 de novembre de 1999. [2002/X4189]
  
Vist l'expedient instruït per a la provisió de llocs pels metges forenses aprovats en les proves selectives convocades per Resolució de 26 de novembre de 1999, i de conformitat amb el RD 296/1996, de 23 de febrer, pel qual s'aprova el Reglament Orgànic del Cos de Metges Forenses, i RD 1.619/1997, de 24 d'octubre, que modifica l'anterior.
  
Aquesta Direcció General de Justícia ha resolt:
  
Primer
  
Nomenar per a les destinacions que s'indiquen els metges forenses que es relacionen en l'annex.
  
Segon
  
El termini per a prendre possessió de la destinació obtinguda serà d'un mes, comptat a partir de la publicació d'aquesta resolució en el Boletín Oficial del Estado.
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius de València, en un termini de dos mesos comptats des de l'endemà de la seua publicació, conformement amb el que disposen els articles 8.2, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant la Direcció General de Justícia, en el termini d'un mes comptat a partir de l'endemà de la seua publicació, conformement amb el que disposen els articles 116 i 117 de la Llei 4/1999, de 13 de gener, de modificació de la Llei 30/91414, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 16 d'abril de 2002.- El director general de Justícia: Eloy Velasco Núñez.
  
ANNEX
  
Núm. ordre: 1
  
Cognoms i nom: ARLANDIS NAVARRO, AMPARO
  
DNI: 41262434
  
Núm. lloc: 3125
  
Denominació: Metgessa forense Biologia
Diari Oficial de la Generalitat Valenciana


Sumari del DOGV 4291, del 12-07-2002 (2002/7159)

Informació pública del projecte de modificació puntual número 10 del Pla General d'Ordenació Urbana de Massamagrell.
--------------------------------------------------------------------------------------------------------------------

### Dades del document

Número de DOGV
:   4291

Data del DOGV
:   12-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7159


Organisme emissor
:   Ajuntament de Massamagrell

Tipus de document
:   Anunci

Informació pública del projecte de modificació puntual número 10 del Pla General d'Ordenació Urbana de Massamagrell. [2002/Q7159]
  
El Ple de l'Ajuntament de Massamagrell, en la sessió del passat 2 de maig de 2002, va acordar exposar al públic el projecte de modificació puntual número 10 del Pla General d'Ordenació Urbana de Massamagrell, redactat per l'enginyer industrial Jorge Gisbert Pobes, que concreta les seues determinacions al canvi de qualificació de les instal·lacions industrials, situades al costat del camí del Mar i de l'autovia N-221, per a deixar-les qualificades com a sòl no urbanitzable comú.
  
Durant el termini d'un mes següent a la publicació del present anunci, les persones interessades podran consultar el projecte diligenciat a les mateixes dependències municipals d'Urbanisme de l'Ajuntament de Massamagrell, situades a la plaça de la Constitució, 12, de Massamagrell, dins de la jornada ordinària administrativa, i formular, si escau, davant del mateix ajuntament les al·legacions que més els convinguen.